**Hittantábor Pálosszentkút (2024. július 22-25-ig)**

**Téma: Reményünk Jézus**

1. **nap: július 22. (hétfő)**

08,30: indulás autóbusszal a Táncsics Mihály Gimnázium Táncsics utcai parkolójából

10,00: megérkezés, elhelyezkedés, szobák beosztása, ügyelet

10,30: zászlófelvonás, házirend- és programismertetés, angyalcédulák

11,00: I. foglalkozás: **(AZ ÍGÉRET)**

Az emberiség hosszú történelmében mindig volt ok szorongásra, akárcsak napjainkban. Az első nyomorúság a bűnbeesés után jött, amikor az ember kiűzetett a Paradicsomból. Nagyot vétett, mégis tapasztalhatjuk Isten végtelen irgalmát, aki már ekkor megígéri a szabadítót. Ezért hívjuk a Bibliának ezt a részét ősevangéliumnak. (evangélium=jó hír); 1/Mózes 3/14-15 – felolvasni!

Az asszony, aki a rosszra csábító kígyó fejére tapos, nyilvánvalóan Mária, aki megszüli a világ Megváltóját. Az ószövetségi próféták is jövendöltek Jézusról, főleg Izajás. 7/14-15; 9/6-7; 11/1-10; 42/1-10.

Befejezés: „Akkor azt mondta az Úr Isten a kígyónak: Mivel ezt tetted, átkozott légy minden jószág és minden mezei vad között. Hasadon járj, port egyél életed minden napján. Ellenségeskedést szerzek közötted és az asszony között, a te magod között és az ő magva között: ő a fejedre tapos, te pedig a sarkát mardosod.”

„A Sátán látszatra talán jóval többet tett annál, hogy belemart Isten Fiának a sarkába, amikor Jézus élettelenül függött a kereszten. Az utolsó szó azonban Istené. Jézus győzelmes feltámadásával összezúzta a Sátán fejét, kihirdetve a bűn és a halál fölött aratott végleges győzelmét, valamint beteljesítve a Biblia legelején tett ígéretet.” (Ld. Jézus Biblia)

12,00: rendrakás, üzenőfüzetek

13,00: ebéd – ügyeletes brigád segít a mosogatásban

14,00 - 15,00: pihenő, üzenőfüzetek, angyaljáték kezdete (3 ajándék)

15,00 - 18,00: első sportversenyek (pl. kötélhúzás)

18,00: vacsorakészítés (ügyeletes brigád)

19,00: vacsora – utána rendrakás (közös készülés a fénytúrára)

20,30: gyertyafényes ismerkedési est. Téma: **Milyen szorongás gyötör, hogyan próbáljuk leküzdeni**

Utána közös éneklés

22,00: napzáró ima, ének

1. **nap: július 23. (kedd)**

07,30: ébresztő, reggeli ima, torna

08,00: reggelikészítés (ügyeletes brigád), a többieknek rendrakás

08,30: reggeli, rendrakás, füzetek, angyaljáték

10,00: II. foglalkozás: **(A BETELJESÜLÉS)**

Máté 1/18-24; 6/14-15 (a megbocsájtás); 7/7-8 (imádság meghallgatása). Márk 13/4-13. Lukács 2/1-19; 24/44-49. János 4/23-26. A Szentírás tanúskodik arról, hogy eljött az ígért Megváltó, de egyben arról is tanít, hogyan kell élnünk, hogy eljussunk Isten országába. Máté 6/19-21.

A földi javakra szükségünk van, de ne ez álljon életünk középpontjában. Jézus erről ezt mondja: Máté 6/33 és az imádságot emeli ki: Máté 7/7-8 (9-11).

11,00 – 12,30: sportversenyek, fénytúrára készülés

12,30: ebéd

13,00 – 15,00: üzenőfüzetek, „angyalok”, „készülés” a Ki mit tud? -ra

15,00 – 17,00: sportversenyek

19,00: Ki mit tud?

20,30 v. 21,00: fénytúra

22,30: napzáró ima, ének, népdaléneklés

1. **nap: július 24. (szerda)**

07,30: ébresztő, reggeli ima, ének, torna

08,00: ügyeletes brigád reggelit készít,

08,30: reggeli (majd rendrakás, üzenőfüzetek, angyaljáték)

10,00: III. foglalkozás: **(A JÖVŐ)**

Az Isten országába jutás nagy céljáról és végső számonkérésről részben a Jelenések könyvében olvashatunk, de a Biblia előző fejezeteiben is előkerül ez a kérdés. Máté 24/3-14; 24/23-27, 30-31; 24/35-36, 42; 25/13. Az utolsó ítéletről egész fejezet szól 25/31-46. Jézus nem hagy minket magunkra és mindenkit meg akar menteni, ezért még az utolsó percben is ad lehetőséget a bocsánatra (nem azoknak, akik „ebben a hitben” tudatosan vétkeztek… ld. Voltaire). Erről egy nagyon szép bizonyság a Jelenések könyvéből a laodiceai gyülekezethez írt levél részlete: 3/19-21. Jézus maga jön hozzánk és kér bebocsátást!

Befejezés: Jelenések könyve 22/12-13-14 „Íme hamar eljövök” – Remény és ígéret az irgalmas ítéletre.

Vers! Czene János: Én is ott voltam (Nagypénteki siralom) (Többen olvassák fel vagy előre elkészített hangfelvételről hallgatjuk meg.) Utolsó idézet: Jelenések könyve 22/21

11,00: sportversenyek

12,30: ebéd

13,30: csomagolás, rendrakás (Vezetőség: Oklevelek írása!)

14,00: zászlós játék

18,00: vacsora

19,00: táborzáró ünnepély, díjak kiosztása, értékelő lapok – kérdőívről, közös éneklés

22,00: záróima, ének

1. **nap: július 25. (csütörtök)**

07,00: ébresztő, reggeli ima, ének, torna

07,30: ügyeletes brigád reggelit készít

08,00: reggeli

09,00: táborzárás, zászlólevonás, értékelőlapok leadása, angyalok „leleplezése”, a „Hálát adok” ének eléneklése

10,00: indulás Kiskunfélegyházára

11,00: a Szent István templom megtekintése Hajagos Gyula plébános vezetésével – közös ima és ének

11,30: a Kiskun Múzeum meglátogatása (közben a Hattyúház bemutatása)

13,00: Közös ebéd a Kulacs étteremben

14,30: Indulás Orosházára – érkezés a TMG parkolójába

Orosháza, 2024. április 17.

Bánkiné dr. Borbély Mária

hitoktató, táborvezető